# Poljsko-sovjetski rat

| Poljsko-sovjetski rat
 |
| --- |
| Segment ruskog građanskog rata
 |
|  |
|

|  |  |
| --- | --- |
| Datum
 | 1919–1921
 |
| Lokacija
 | Centralna i Istočna Evropa |
| Ishod
 | * ograničena poljska pobjeda
* Mir u Rigi
 |

 |
| Sukobljene strane
 |
|  Ruska SFSR  Ukrajinska SSR
 |  Republlika poljska
 Ukrajinska Narodna Republika

 |
| Komandanti i vođe
 |
|  Lav Trocki  Mihail Tuhačevski (Zapadni Front)  Josif Staljin (Lavovski front)  Aleksandar Iljič Jegorov (Jugozapadni Front)  Semjon Buđoni (1. konjička armija)
 |  Józef Piłsudski  Tadeusz Rozwadowski  Edward Rydz-Śmigły  Władysław Sikorski  Simon Petljura
 |
| Snage
 |
| Od ~50.000 početkom 1919. do skoro 800.000 u ljeto 1920.
 | Od ~50.000 početkom 1919. do ~738.000 u augustu 1920.
 |
| Žrtve i gubici
 |
| procjena oko 60.000 mrtvih 80,000 – 157.000 zarobljenika

(uključujući pozadinsko osoblje)

 | Oko 48.000 mrtvih 113.518 ranjenih 51.351 zarobljenih
 |

**Poljsko-sovjetski rat** (ukrajinski: Польсько-радянська війна), **Sovjetsko-poljski rat** (ruski: Советско-польская война) ili **Poljsko-boljševički rat** (poljski: *Wojna polsko-bolszewicka*) je bio oružani sukob koji se od proljeća 1919. do jeseni 1920. vodio između obnovljene poljske države (tzv. Druga republika) na jednoj, te boljševičkih država na čelu sa Sovjetskom Rusijom na drugoj strani. Uzrok je bila borba za kontrolu zapadnih dijelova nekadašnjeg Ruskog Carstva, koje se raspalo nakon revolucije 1917. godine, odnosno krajnjih sjeveroistočnih dijelova Austro-Ugarske koja se raspala nakon poraza u prvom svjetskom ratu. Poljsko-sovjetski rat se često, pogotovo u Rusiji, smatra dijelom šire cjeline rusko-građanskog rata, odnosno nastojanja različitih država i frakcija da se uništi novostvoreni boljševički režim u Rusiji. Iako je sukob između Poljaka i boljševika u manjoj mjeri neprekidno tinjao od kraja 1918. godine, a poljske snage do jeseni 1919. prodrle duboko u današnju Bjelorusiju i Latviju, do njegove eskalacije je došlo tek u proljeće 1920. kada su Poljaci pokrenuli veliku ofanzivu sa ciljem stvaranja pro-poljske ukrajinske države koja bi se priključila federaciji Međumorja. Nakon početnih uspjeha u kojima je nakratko zauzet Kijev, poljske snage su odbačene u velikoj kontraofenzivi Crvene armije koja je nastavila prodirati na zapad, uspjela prijeći Vislu i ugroziti Varšavu, a samim time i samo postojanje Poljske. Boljševičke planove za stvaranje sovjetske Poljske je, međutim, zaustavila pobjeda Poljaka u varšavakoj bitci, također poznatoj kao "čudo na Visli"; Crvena armija se u neredu povukla na istok i nakon poraza u bitci na Njemenu su sovjetske vlasti u oktobru 1920. ponudile primirje koje je prihvaćeno. Rat je formalno okončan mirom u Rigi, kojim su poljske granice pomaknute daleko na istok, te su sadržavale velike dijelove današnje Bjelorusije i Ukrajine. Poljsko-sovjetski rat je Poljsku učinio regionalnom silom u međuratnom periodu, a njegovi su rezultati značajno doprinijeli izbijanju drugog svjetskog rata.

## Povezano

* Curzonova linija
* Međumorje

## Izvori

## Vanjske veze

* Electronic Museum of the Polish-Soviet War Arhivirano 2003-12-03 na Wayback Machine-u
* The Bolsheviks and the "Export of Revolution": The Russo-Polish War
* Bibliography of the Polish-Soviet War Arhivirano 2006-05-21 na Wayback Machine-u by Anna M. Cienciala, University of Kansas
* Russo-Polish War 1919–20 at Onwar.com
* Maps of the Polish-Bolshevik War: Campaign Maps (Battle of Warsaw) by Robert Tarwacki
* A Knock on the Door – chapter three of Wesley Adamczyk's memoirs of the Polish-Soviet war, *When God Looked*.
* Sławomir Majman, War and Propaganda, Warsaw Voice, 23 August 1998
* The Russo-Polish War, 1919–1920: A Bibliography of Materials in English by John A. Drobnicki. Originally Published in the Polish Review, XLII, no. 1 (Mar. 1997), 95–104